### Resumé

Vejle Kommune og de lokale boligorganisationer AAB, [adresse], DAB/LejerBo og Sebastian Møller har samarbejdet tæt om en ny boligsocial helhedsplan. Indsatsen i planen vil løbe i 4 år, og dækker syv zoner - planen er bydækkende. Fokus er på at øge beskæftigelsen, fastholde unge i uddannelse og job, udvikle udsatte børn, unge og familiers kompetencer, samt at forebygge kriminalitet blandt børn og unge. Helhedsplanen er finansieret af Landsbyggefonden med op til 75%, og af Vejle Kommune og boligorganisationer med minimum 25%. Planen er godkendt i bestyrelserne i boligorganisationerne og er forhåndsgodkendt af Landsbyggefonden.

### Sagsfremstilling

Vejle Kommune og boligorganisationerne AAB, [adresse], DAB/LejerBo og Sebastian Møller har i mange år haft et tæt og konstruktivt samarbejde om byens særligt udsatte områder. De almene boligområder [adresse], [adresse], Møllevangen og [adresse] har en igangværende boligsocial helhedsplan, som afsluttes i år 31. december 2025.

Derfor er der udarbejdet en ny 4-årig boligsocial helhedsplan. Planen arbejder fortsat for at skabe varige løsninger og arbejder hovedsageligt forebyggende. Målet er stadig at ingen af [adresse] boligområder kommer på ghettolisten.

Den boligsociale bestyrelse har løbende fulgt udviklingen i byens områder via [adresse] boligsociale monitoreringsværktøj og via lokale tal fra Arbejdsmarked. Der er registreret en negativ udvikling i andre dele af [adresse], herunder [adresse] og [adresse], derfor udvides planen til at dække disse områder.

Desuden har der løbende været korte forløb med uro i spredte områder af byen, derfor er der skabt en Zone 7, som dækker øvrige områder i byen. Dermed er det muligt for den boligsociale helhedsplan at rykke ind, hvis der opstår behov for en tidlig indsats. Der arbejdes således med syv zoner, dækkende hele byen: [adresse], [adresse], [adresse], [adresse], [adresse], Løget høj og Zone 7. Med syv geografiske zoner med differentierede indsatser fastholdes det bystrategiske og forebyggende fokus til gavn for flest mulige.

Restriktioner som fx kombineret/fleksibel udlejning på [adresse] og i [adresse] har været en medvirkende årsag til, at beboere flytter rundt i byens øvrige boligområder. Udvidelsen med de nye områder, skal ses som et forebyggende tiltag, der fastholder Vejle som en by i balance.

Visionen står på tre søjler: Geografiske zoner, bydækkende indsatser og lokal forankring.

I januar 2025 indsendte boligorganisationerne AAB, ØsterBo og DAB/Lejerbo og Vejle Kommune en ansøgning til Landsbyggefonden om at blive prækvalificeret til en ny boligsocial helhedsplan. Landsbyggefonden meddelte i foråret på baggrund af de indsendte sociale data et foreløbigt tilskud til en fremtidig boligsocial helhedsplan.

Kommunen og boligorganisationerne har sammen udarbejdet den foreliggende boligsociale helhedsplan ud fra det regulativ, der er givet fra Landsbyggefonden. Det betyder, at der er specifikke krav til både indhold i den boligsociale helhedsplan samt til, hvordan samarbejdet omkring planen organiseres. Helhedsplanens indhold er derfor løbende afstemt med Landsbyggefonden og kan dermed forventes godkendt i den nuværende form.

For at sikre en solid forankring og tilstrækkelig ressourcetildeling til indsatserne udvides samarbejdet med nøglemedarbejdere fra boligforeningerne, beboerdemokratiet, lokale aktører og [adresse] medarbejdere som fx opsøgende medarbejdere Velfærd, SSP, jobcentret og boligsociale medarbejdere. Da en bydækkende helhedsplan dækker en langt større beboermasse end tidligere boligsociale helhedsplaner i Vejle, er det nødvendigt at det boligsociale arbejde i højere grad er strategisk og involverende ift. lokale aktører end tidligere. Indsatserne i områderne vil i højere grad være differentierede efter behov.

**Dokumenter i en boligsocial helhedsplan**

Helhedsplanen er sammensat af tre typer dokumenter – en strategisk samarbejdsaftale, en beredskabsplan, og en delaftale for hvert indsatsområde. Dertil et budget.

Den strategiske samarbejdsaftale formulerer en række fælles mål for indsatsen og forpligtiger parterne på den samlede organisering og styring af indsatsen. Hovedbudskabet i den strategiske samarbejdsaftale er, at den positive udvikling i de nuværende boligområder understøttes.

Beredskabsplanen beskriver, hvordan kommuner og boligorganisationer i samarbejde med politiet og andre relevante aktører håndterer og løser akut opstået uro og problemer i boligområderne.

Delaftalerne er handleplaner, der beskriver de aktiviteter, der vil være i områderne, samt hvilke parter, der indgår i at gennemføre dem med indbyrdes rolle- og ansvarsfordeling mellem boligorganisationer, kommune og civilsamfund.

Den boligsociale helhedsplan indeholder 4 delaftaler. Hovedoverskrifterne for indsatsområderne er defineret af Landsbyggefonden.

* Beskæftigelse
* Uddannelse og [adresse]
* Sammenhængskraft og medborgerskab
* Kriminalpræventiv indsats

Delaftalerne er vedhæftet sagen.

Bent Bach vil der i den kommende helhedsplan være fokus på at have færre indsatser, der til gengæld har et mere varigt aftryk og stærkere forankring i de kommunale forvaltninger.

Den nye boligsociale helhedsplan løber fra den 1. januar 2026 til den 31. december 2029.

### Økonomi

Det samlede budget for den boligsociale helhedsplan 2026-2029 er på 43 mio. kr.

Heraf støtter Landsbyggefonden med 17,7 mio. kr.

Den samlede medfinansiering fra boligorganisationer og Vejle Kommune er på 25,3 mio. kr., hvilket svarer til en medfinansieringsprocent på 59% af det totale budgetbeløb på 43 mio. kr.

Heraf bidrager Vejle Kommune med samlet 15,6 mio. kr. i medfinansiering og boligorganisationerne med samlet 9,7 mio. kr. i medfinansiering.

**Sammensætningen af den kommunale medfinansiering fremgår af nedenstående oversigt:**

|  |  |
| --- | --- |
| Medfinansieringstype | Beløb |
| Kontant | 3,4 mio. kr. |
| Ressourcer (fagmedarbejdere og lokaler) | 12,2 mio. kr. |
| I alt | 15,6 mio. kr. |

### Sagens videre forløb

Sagen skal behandles i Byrådet.

### Historik

#### Kommunaldirektøren indstiller , den 17. november 2025, punkt 273:

At den foreliggende boligsociale helhedsplan og den beskrevne økonomi godkendes.

#### Beslutning fra Økonomiudvalget, den 17. november 2025, punkt 273:

Anbefales.

Fraværende: Bobby Petersen.

### Beslutning

Godkendt.

Fraværende: Mimi Thomsen, I stedet mødte Mike Søndergaard.

Fraværende: Einer Kristiansen, I stedet mødte Flemming Møller.

Fraværende: Natasja Jeppesen.